
Biztonságos és modern felhasználói fiókkezelő microservice alkalmazás tervezése

TDK dolgozatomban egy olyan webes szolgáltatást tervezek meg, amely szoftverfejlesztők számára könnyíti meg a felhasználói fiókok kezelését oly módon, hogy azokat egyszerű REST API-felületen keresztül gyorsan és biztonságosan kezelhetik ezeket a fiókokat. Ezen túlmenően az általam tervezett szoftver olyan modern funkcionalitással rendelkezik, mind felhasználói, mind IT-biztonsági oldalról, amely a kor szellemének megfelel. A szolgáltatásom egy REST API-on keresztül kommunikál bármely megrendelő külső rendszerével.
TDK dolgozatomban a megvalósításra ajánlok módszertant, technológiai stacket, definiálom a hostingszolgáltatást, az adatbázismodelleket, a használatieset-diagramokat és a user storykat. Kitérek továbbá az IT-biztonsági követelményekre és a leggyakoribb sebezhetőségek elleni védelemre. Megtervezem a szoftverfejlesztéshez elengedhetetlen kiegészítő eszközkészleteket is, amellyel a magas szintű kódminőség biztosítható, valamint a folyamatos és gyors funkcionális fejlesztés kivitelezhető.



